4.8.2022
DA
Den Europæiske Unions Tidende
C 297/1
I (Beslutninger og resolutioner, henstillinger og udtalelser)
HENSTILLINGER
DEN EUROPÆISKE CENTRALBANK DEN EUROPÆISKE CENTRALBANKS HENSTILLING af 27. juli 2022 til Rådet for Den Europæiske Union om eksterne revisorer for De Nederlandsche Bank (ECB/2022/27) (2022/C 297/01)
STYRELSESRÅDET FOR DEN EUROPÆISKE CENTRALBANK HAR —
under henvisning til traktaten om Den Europæiske Unions funktionsmåde, under henvisning til statutten for Det Europæiske System af Centralbanker og Den Europæiske Centralbank, særlig artikel 27.1, og, ud fra følgende betragtninger: (1)
Regnskaberne for Den Europæiske Centralbank (ECB) og for de nationale centralbanker i de medlemsstater, der har euroen som valuta, revideres af uafhængige eksterne revisorer, der indstilles af ECB’s Styrelsesråd og godkendes af Rådet for Den Europæiske Union.
(2)
De Nederlandsche Bank valgte i 2018 KPMG Accountants N.V. som sine eksterne revisorer for regnskabsårene 2019 til 2022 med mulighed for at forlænge mandatet til regnskabsåret 2025 (1).
(3)
Mandatet for De Nederlandsche Banks nuværende eksterne revisorer, KPMG Accountants N.V., udløber efter revisionen for regnskabsåret 2022.
Det er derfor nødvendigt at udnævne eksterne revisorer fra regnskabsåret 2023.
(4)
De Nederlandsche Bank har til hensigt at forlænge mandatet for KPMG Accountants N.V. til regnskabsåret 2025.
Forlængelsen er mulig i henhold til de kontraktlige aftaler mellem De Nederlandsche Bank og KPMG Accountants N.V. —
VEDTAGET DENNE HENSTILLING:
Det henstilles, at KPMG Accountants N.V. udnævnes som eksterne revisorer for De Nederlandsche Bank for 2023 til 2025.
(1) Den Europæiske Centralbanks henstilling ECB/2018/25 af 19. oktober 2018 til Rådet for Den Europæiske Union om eksterne revisorer for De Nederlandsche Bank (EUT C 394 af 30.10.2018, s. 1).